
REALITÁTI SI POSIBILITÁTI 
ECLEZIASTICE LA VALAHI ÍN VREMEA LUI MIHAI VITEAZUL * 


Sărbătorind împlinirea a 375 de ani de la prima unire politicá a 
ţărilor române înfăptuită de Mihai Viteazul, gindul nostru se opreşte în 
chip deosebit asupra mai multor aspecte ale acestei împliniri istorice în 
viaţa neamului românesc. 

Antrenind masele populare și oastea, diriguindu-le energiile, Mihai 
Viteazul a realizat înlăturarea jugului otoman, dobindirea independen- 
fei și unirea tuturor românilor din cele trei Ţări Române: Tara Româ- 
nească, Transilvania şi Moldova їпіг-ип singur stat, intruchipind, desi 
pentru foarte scurtă vreme, marea si prima unire politică a tuturor ro- 
mânilor sub un curajos domnitor. 

La realizarea strălucitului ideal naţional, Mihai Viteazul s-a spri- 
jinit și pe Biserica Ortodoxă Română. El a știut să folosească influenţa 
unor prelati ortodocşi de la Constantinopol si din alte centre ortodoxe, 
atitudinea dreptmăritorilor creștini din aceste părţi ale lumii, rolul si 
influența unor nobili ortodocși din Polonia, autoritatea și influența 
materială şi diplomatică a ţarului Moscovei. Pe plan intern, marele vo- 
ievod a iniţiat si a folosit un număr de evenimente bisericeşti a căror 
semnificaţie a depășit chiar de atunci cadrul propriu-zis al epocii și chiar 
cadrul nostru local. 

Ortodoxia suferea foarte mult în Imperiul otoman, suferea de ase- 
menea în Polonia și în părţile de vest ale Ucrainei, pe de o parte din 
cauza semilunii, iar pe de altă parte din cauza tendinţelor catolice de 
dominare. 

Această situație din ţările vecine nouă ne luminează si mai mult 
gindirea, arátindu-ne importanța evenimentelor politice și bisericeşti 
deosebite care au avut loc la români în vremea lui Mihai Viteazul, eve- 
nimente care puteau să aibă o amploare și mai mare dacă Marele con- 
ducător nu-și afla sfirsitul atit de fulgerător si tragic pe cîmpia Turzii. 

Independenţa poporului nostru a fost slujitá permanent cu deplină 
credinciosie si de Biserica Ortodoxá Románá, care are drept principiu 
de bazá ca fiecare Bisericá sá fie organizatá in chip autonom, autocefal, 
fără nici un amestec din afară in ce privește problemele de organizare, 
de conducere și de administrare. Fiind stirbitá uneori independenţa 
Țărilor Române a avut de suferit si Biserica noastră în problemele sale 
de autonomie si autocefalie. 

* Initial această lucrare a constituit textul unei Comunicări, făcută la Muzeul 
de istorie «Oltenia» din Craiova, cu prilejul Aniversării a 375 de ani de la prima 
unire politică a celor trei Țări Române sub Domnitorul Mihai Viteazul, mai 1975. 

Luptele lui Mihai Viteazul pentru unitatea politică a tuturor româ- 
nilor, a avut influență pozitivă si pentru independenţa si unitatea 
Ortodoxiei româneşti. Chiar din primii ani de domnie, Mihai Viteazul 
era recunoscut са un prinț independent. El era conştient si declara des- 
chis că Тага Românească i-a fost încredințată cu toate formele obis- 
nuite si cu deplină voie asupra ei. ; ` ` E 

El privea. [ara intreagá ca neatirnatá si fàrá vreo altá legáturá си 
turcii, decît numai plátirea tributului în schimbul ocrotirii independen- 
(ei. Toată istoria recunoaște cá biruinfele la care au ajuns armatele 
române sub conducerea lui Mihai Viteazul au insuflat în sufletul poporu- 
lui deplinătatea sentimentului libertăţii naţionale și а neatirnárii. Con- 
știent de existența noastră de sine stătătoare el a căutat a uni Tárile 
Románe intr-un singur stat si a reintrupa astfel «vechea cráie a Daciei» !. 

Pe tárim bisericesc, spiritul de independentá s-a manifestat in Тага 
Românească in a doua jumătate a anului 1594 sau în primele luni ale 
anului 1595, cînd Mihai Viteazul pentru a avea toată siguranţa în con- 
ducătorul Bisericii noastre, pentru a-l avea mereu sfetnic de încredere 
lîngă sine pe arhimitropolitul de la Tirgoviste, a făcut ca în acest scaun 
să fie ales, consacrat și instalat egumenul Coziei de pină atunci, cel ce 
avea să fie numit ín acte și cunoscut în istorie, marele Mitropolit 
Eftimie II. 

Se obişnuia pînă atunci ca alegerea, sfințirea si înscăunarea mitro- 
politului Țării Românești să se facă cu știrea și blagoslovenia Patriar- 
hiei Ecumenic din Constantinopol. Legături Bisericii noastre cu Pa- 
triarhia din Constantinopol au avut diferite aspecte în decursul veacu- 
riicr. Nu era în uz, deși Patriarhia Ecumenicá uneori cerea ca arhi- 
păstorii nostri înainte de a-şi ocupa scounul să treacă mai întîi pe la 
Constantinopol. 

In 1585 Mihnea Vodă, care avea deosebite legături cu patriarhul 
Constantinopolului Teolipt II si cu Poarta otomană a trimis la Con- 
stantinopol pe alesul vlădică Mihail care pînă atunci a fost Episcop de 
Rimnic, spre a i se face ungerea de arhipăstor al nostru în cetatea de 
pe mlaul Bosiorului. Prin aceasta s-a spus că s-a făcut un pas mai de- 
parte în recunoașterea deplină a drepturilor canonice ale Patriarhiei 
Ecumenice asupra Bisericii din Tara Românească 2, 


1. N. Bălcescu, Opere, vol. П, Istoria Românilor sub Mihai Vodă Viteazul, Editura Aca- 
demiei, București 1953, p. 25; N. Iorga, /storia lui Mihai Viteazul, București 1968, p. 133 ; Idem, 
O istorie a iui Mihai Viteazul de el însuși. Extras din «Academia Română. Memoriile Secţiei 
Istorice», Seria IIT, tomul У, memoriul 9, Bucureşti, 1935, p. 2. 

2. Prof. Al, Elian, Legăturile Mitropoliei Ungro-Vlahiei cu Patriarhia de Constantinopol 
şi cu celelalte Biserici Ortodoze de la întemeiere pină la 1800, în Biserica Ortodoxă Ro- 
mână», LXXVII (1959), nr. 7—10, p. 914, Nicolae lorga spunea cà nici un mitropolit muntean 
sau moldovean nu trebuia de fapt să-şi capete сігја de 1а Constantinopol, nici măcar să 
meargă sau să scrie acolo pentru o recunoaştere care nu se considera că mai е nevoie să 
se obţină (N. logra, Istoria Bisericii Românești, Ediţia a II-a revăzută si adăugită, vol. I, 
București, 1928, p. 202—203). 

Pe atunci sensul autocefaliei era independenţa Bisericii exprimată prin dreptul de a 
alege si hirotoni singură prin arhiereii săi pe toţi ierarhii din cuprinsul provinciei respective 
inclusiv pe primul ierarh, În felul acesta se înțelege independenţă veche bisericească si 
autonomia, Faptul că ierarhii nostri erau uneori recunoscuți şi chiar de cele mai multe ori, 
de Marea Biserică, nu afecta independența ci era mai mult un simbol de comuniune Si de 

Mihai Viteazul a procedat altfel. Fără nici o aprobare sau înştiin- 
fare obţinută. sau făcută Patriarhiei din Constantinopol, ci numai cu 
soborul ierarhilor, clericilor și dregătorilor români a ales, s-a sfintit 
şi a fost instalat arhimitropolitul Eftimie II. 


Mai tirziu, şi anume în 1597, cînd Mihai a acceptat să aibă unele 
raporturi mai îmbunătăţite cu turcii, a arătat Patriarhului ecumenic, 
după cum a făcut-o şi marele Eftimie II, că cele petrecute au fost așa 
din cauza evenimentelor politice. Loctiitorul de Patriarh ecumenic Me- 
letie Pigas a luat act și solicita anumite ajutoare din partea voievo- 
dului nostru cît si din partea «confratelui întru slujire» 3, 

Mihai Viteazul în momentul cînd a început lupta pentru înlă- 
turarea jugului otoman și pentru dobindirea independenţei noastre nu 


identitate, de doctrină, de cult si de disciplină. Názuinta noastră de eliberare рописё şi-a 
avut in această independență și autonomie un corespondent și un aliat preţios, Independenta 
sau autocetalia scumpă Bisericii noastre a constituit una dintre formele prin care s-a mani- 
festat conştiinţa de sine a poporului român. Această conştiinţă a făcut Într-adevăr la noi să se 
lege elementul creștin de cel etnic-national (Pr. Palade Vasile, Principii de organizare a Bise- 
ricii Moldovei in opera lui Dimitrie Cantemir, in «Biserica Ortodoxă Română», anul XCII (1974), 
nr. 7-8, р. 1025—1026, 

3, Documente Hurmuzachi, tom, III, Scrieri si documente grecesti privitoare la istoria 
romüni'or din anii 1592—1837, Bucureşti, 1914, p. 319—320. 

Se euncaste cá Meletie Pigas din 1590 era Patriarh al Alexandriei. Pentru а рай unele 
datorii ale acestui scaun a strins ajutor bánesc din Iviria, din Rusia și din Țările Române, 
dar suma adunată la noi i-a fost confiscată in chip abuziv de Patriarhul Constantinopolului 
de atunci, Ieremia II. prin reprezentantul său de la București. După moartea lui Ieremia 
din 1595, Me'etie Pigas renuntind de a ocupa scaunul ecumenic. primeşte doar postul de 
locţiitor de patriarh ecumenic între anii 1596—1598. El ne era binevoitor, a contribuit peniru 
apianarea conflictului dintre Turcia $i Tara Românească. Prevenea prin serisori scurta pe 
Mihai Viteazul asupra umor probleme politice si într-o scrisoare trimisă lui Mihai printr-un 
credincios, Chir Teodori, îi arată motivul unor retineri, indemnindu-l indirect şi pe Mihai 
la deosebită atenţie cind ii serie ; «Scrisorile ce am seris şi scriu Maáriei Tale, айа cà le 
tălmăcim în limba turceascá si le cercetează pasa şi sultanul, 8i unele din scrisorile tale...» 
(Hurmuzachi, tom. clt., p. 320). 

La 11 februarie 1597 Meletie Ріваѕ îi scria lui Mihai Viteazul că el avind sarcina de 
a propovădui pacea şi liniştea întregii omeniri ii aduce la cunoștință, din partea sultanului, 
că este iertat 51 lăsat mai departe în domnie, stápinind voievodatul pentru el si pentru toti 
urmașii lui. Si într-adevăr după o acalmie de citeva luni de zile, la 20 iulie 1597, Mihai 
Viteazul primeşte o scrisoare de la Poartă prin саге i se asigură domnia pe viață, recu- 
noasterea ca urmaș a fiului său Nicolae Pătraşcu si reducerea tributului la jumătate (cf. Al. A. 
Botez, O scrisoare inedită a lui Mihai Viteazul către Patriarhu! Alexandriei Meletie Pigas, în 
“Biserica Ortodoxă Română», LXXXI (1965), пг. 5-4, p. 590—592). Doi ceausi, soli ai sul- 
tanului, au adus lui Mihai la Bucureşti un firma de domnie pe viată, o lance $i un buzdugan, 
semnele puterii $i alte multe daruri de mare pret : 20 de caftane tesute cu fir de aur, о sabie 
cu teacă de aur împodobită cu pietre scumpe, о coroană cu diamante 51 aitele (сї, N, Bàl- 
cescu, Op. cit, p. 181). Dintr-o scrisoare a Patriarhului Meletie Pigas din 29 august 1597 
reiese că Mihai Viteazul îl rugase pe Meletie Pisas să ajute şi pe fraţii ortodocşi din Polonia 
care sint prigoniti de Roma veche. Patriarhul îl asigură de tot sprijinul 51-1 roagă si ре el 
să-și multiplice eforturile si pentru îmbărbătarea acestor pravoslavnici. In același timp Pa- 
triarhul descrie în cuvinte învăluite greutățile pe care le întimpină pentru apărarea Orto- 
doxiei, la Constantinopol si în alte părţi, fiind lipsit de mijloace 51 ortodocşii slabi ta 
Constantinopol. Ti trimite scrisori adresate împăratului Rudolf II al Austriei, pe care Mihai 
să le citească, si să le înainteze mai departe (Hurmuzachi, tom. cit, p. 319—320) Cu o sută 
de galbeni trimişi de Mihai Vodă lui Meletie Pisas s-a făcut o paterità pentru cirja patriar- 
hală in amintirea strălucitului nostru domnitor (cf, Diac. Asist I Pulpea-Rămureanu, Legă- 
nurile Patriarhiei de Alexandria cu Țările Române, in «Studii Teologice» VIII (1956), nr. 
1—2, p. 61). 


putea, in principiu de fapt, să mai solicite binecuvintare sau să anunţe 
cel puţin Constantinopolului, Porții otomane indirect, alegerea primu- 
lui său sfetnic. 

Măreţele înfăptuiri ale lui Mihai Viteazul au văzut lumina zilei 
datorită dragostei sale faţă de neam și faţă de credinţa străbună. 

Pentru a putea fi ajutat în marea acţiune de a face din Тага Ro- 
mânească scut de apărare şi altor popoare, Mihai Viteazul a trimis pe 
arhimitropolitul Eftimie în solie în Transilvania, însoţit de ierarhi din 
Тага Românească și de 12 boieri, l-a avut alături în 1598, cînd a încheiat 
pactul cu trimisii împăratului Rudolf II, a fost lingă sine la Alba Iulia 
atunci cînd a instalat pe Mitropolitul Transilvaniei Ioan de la Prislop 
în noua sa reședință ctitorită de el *, 

De obicei, din porunca lui Mihai Viteazul arhimitropolitul stătea Y 
mai mult la Tirgoviște alături de fiul sáu Nicolae pentru slujirea ţării. 
Mitropolitul Eftimie s-a legat de Mihai Viteazul si i-a fost un colabo- 
rator credincios *. 

Independența bisericească a Ţării Româneşti va fi consolidată prin 
raporturile Mitropoliei Ungrovlahiei cu Mitropolia Transilvaniei, recu- 
noscute în chip special prin tratatul din 1595 și prin organizarea biseri- 
cească ce lua forme superioare în Moldova chiar în acea vreme şi pe 
care în 1600 Mihai Viteazul va găsi-o într-o formă foarte avansată. 

* 


In mai 1595 5-а incheiat cunoscutul tratat dintre Тага Románeascá 
51 Transilvania. Clauzele lui politice nefavorabile valahilor n-au fost 
traduse în fapt. Singurul aspect pozitiv al acestui tratat a fost recunoas- 
terea oficială, că toţi românii ortodocși din Transilvania aparțin prin 
conducerea lor bisericească, duhovniceste si canonic de arhimitropolitul 
Ţării Românești de la Tirgoviste. 

În acest tratat s-a prevăzut între altele: «că toate bisericile ro- 
mánesti din tara Máriei Sale (Sigismund Bathory) vor fi sub judecata 
şi despusul mitropolitului din Tirgovişte, după dreptul bisericesc şi o- 
rinduiala ţării aceleia, şi preoții isi vor putea stringe veniturile lor în- 
dătinate şi obișnuite». Se prevedea ca cinul preoţesc şi monahicesc să 
lie lăsat in vechiul lui obicei de ceremonii si libertate. 

Prin voia lui Mihai Viteazul, Vlădica loan de la Prislop este mi- 
tropolit pentru tot Ardealul şi aparține de arhimitropolitul nostru de 
la Tirgoviste. În intilnirea pe care Mihai Viteazul a avut-o la Alba 
lulia în decembrie 1596 cu Sigismund, voievodul nostru a obţinut apro- 
barea Principelui pentru a zidi la Alba Iulia o minástire ortodoxă cu 
hramul «Sf. Treime», pentru mitropolitul Ioan, minástire în care Mihai 
Viteazul va face reşedinţa mitropolitului român al Ardealului. În a- 


4. P. P. Panaitescu, Documente privitoare la Istoria lui Mihai Viteuzul, Bucureşti, 1936, 
p. 15. La sfirşitul secolului XVI, cele trei voievodate carpatine româneşti sint unite sub ace- 
laşi steag de luptă pentru apărarea creştinătăţii. 

5. Niculae 1. Șerbănescu, Politica religioasă a lui Mihai Viteazul, teză de doctorat în 
teologie, Bucureşti, 1948, p. 70. Manuscris pus la dispoziţia noastră prin bunăvoința párin- 
telui profesor autor, căruia îi aducem mulţumiri si ре această cale. 

ceastá minástire înzestrată cu multe moşii si danii, au venit cálugárii 
din Tara Románeascá si din Moldova care țineau permanent legătură 
cu marele ctitor 8, 

Mitropolitii Ţării Româneşti încă din secolele XIV şi XV, cînd noi 
stăpineam părţile Almașului și ale Făgărașului, erau numiţi «exarhi ai 
plaiurilor». Arhipástorii Ţării Românești în raport canonic cu episcopii 
sufragani de la Rimnic si Buzău se intitulau «arhiepiscopi». Faţă de 
Mitropolitul de la Severin din secolul XIV $i din secolul XV care avea 
acest titlu onorific erau «arhimitropoliti» deşi expresia atunci nu s-a 
folosit. O întîlnim abia în secolul XVI, purtată de mitropolitii Tárii Ro- 
mánesti in raport cu mitropolitul ortodox al Transilvaniei, care-i era 
sufragan. Această jurisdicție canonică oficializată prin tratate în vre- 
mea lui Mihai Viteazul, se menţine pînă la sfîrşitul secolului XVII, 
cind se cunoaște situația nefericită a Mitropolitului Atanasie Anghel 
51 a unor sfetnici din jurul său ?, cînd s-a sfişiat pentru о perioadă de 
vreme unitatea sufletească a neamului nostru pentru care cel dintii 
Mihai Viteazul şi-a dat viaţa. 

Mitropolitul Transilvaniei Ioan de la Prislop ca si urmașii săi pînă 
la Atanasie Anghel, au fost hirotoniți la Tîrgovişte, în treapta arhie- 
reascá, de unde anual primea un ajutor bánesc pentru mevoile Mitro- 
poliei. În 1597 Mihai Viteazul a rinduit episcop român in părțile Ma- 
ramuresului pe egumenul Serghie de la Tismana, care se crede că a 
fost hirotonit tot la Tírgoviste 5. În anul 1598, in luna iunie cînd s-a 
încheiat un tratat între Mihai Viteazul si trimisii împăratului Rudolf II 
la Minástirea Dealu, pentru apárarea unitátii noastre ortodoxe s-a pre- 
vázut: «Cit priveste Legea, maiestatea sa, dá încredințare a nu împie- 
dica intru nimic cele ce au fost ținute pînă acum in Tara Românească, 
nici slujbele bisericesti ale ierarhilor si preoţilor lor a le opri, nici a 
sili pe Voievod sau staturile si rangurile lui sá treacá la altá religie». 
S-a prevázut ca religia si Biserica română să fie slobode, ocrotite și 
neatinse de nimeni ?. Se stie cá de curînd în Polonia, iezuiţii au silit un 
mare număr de ortodocși să fie uniti cu Roma. 

După unirea Transilvaniei cu Tara Românească si cu Moldova, 
Mihai Viteazul a pus capát revoltátoarei nedreptáli fácute de veacuri 
románilor ortodocsi a cáror credintá nu era recunoscutá, ci doar «to- 
leratá». Intr-un alt Tratat incheiat intre Mihai Viteazul si Împăratul 


6. Constantin C. Giurescu, Istoria Românilor, vol. II, partea |, Ed. II, Bucureşti 1940, 
ip. 263—264 ; Stefan Metes, Istoria Bisericii şi a vieții religioase a românilor din Ardeal şi Un- 
garia, vol. I, Arad, 1918, p. 131—135 : Acad. Stefan Pascu, Transilvania — cea de-a doua Valahie, 
în «Magazin istoric» IX, 1975, nr. 5, București, р. 13. 

7. Pr. Vasile Pocitan, Patriarhatele Bisericii Ortodoxe, Bucureşti, 1926, р. 97 ; Niculae 
Șerbănescu, Titulatura mitropoliților, jurisdicția, hotarele şi reședințele Mitropoliei Ungro-Vla- 
hiei, in «Biserica Ortodoxă Română», LXXVII (1959), nr. 1—10, р. 101. 

8. Ioan I. Nistor, Domnia lui Mihai Viteazul in Transilvania, Extras din «Analele Acad, 
Rom. Memoriile Secţiei Istorice», Seria IIL tom. XXVIII, Memoriul 10, București, 1946, 
p. 44—45. 

9. Pr. N. IL Serbàinescu, Mitropolifli Ungro-Vlahiei, in «Biserica Ortodoxă Română», 
LXXVII (1959), nr. 1—10, p. 767. 


Rudolf II, s-a prevăzut ca Biserica Ortodoxă din Transilvania să facă 
parte dintre religiile «recepte» 1. tă 
Nunfiul Malaspina, nesimpatizind pe Mihai Viteazul si nici Orto- 
doxia scrie impáratului sá nu fie de acord ca marele nostru Voievod 
să-și aibă reşedinţa in Transilvania. Acest Nunţiu, venise la Alba Iulia 
pentru «curățirea provinciei de erezie» si pentru restabilirea scaunului 
romano-catolic de Alba Iulia. Ctitoria lui Mihai Viteazul închinată 


Sfintei Treimi, unde era şi reședința mitropolitului nostru ortodox, era ` 


ca un spin în ochii unora din Alba Iulia și scriau împăratului cá in- 
tunecá privirea bisericii romano-catolice. 

Mihai Viteazul a trimis preoţi ortodocși în toate satele, pînă la 
marginea ţării. Ca prim domnitor ortodox al Transilvaniei a ajutat per- 
manent Biserica Ortodoxă Română și pe slujitorii ei. În iulie 1600 a 
cerut Dietei Transilvaniei să formuleze și să aprobe o lege care să scu- 
tească de robotá si pe preoţii ortodocși !!, 


Жж 


In vreme ce in Tara Románeascá si in Transilvania aveau loc aceste 
înfăptuiri care atestau independenţa noastră bisericească si unitatea 
noastră, și în Moldova direct sau indirect, se lucra în acelaşi sens. 

În 1588 Mitropolitul Gheorghe Movilă al Moldovei, sigur stătuse 
de vorbă cu Patriarhul Ieremia II al Constantinopolului in drum spre 
Moscova şi mai ales la înapoiere despre ridicarea Bisericii Ortodoxe 
Ruse la rangul de Patriarhie și-i dăduse delegaţie Patriarhului ca să-l 
semneze în actele Sinodului de la Constantinopol si credem cá deja se 
născuse їп mediul moldovenesc ideea de a fi ridicată şi Mitropolia 
noastră de la Suceava cel puţin la rangul de Arhiepiscopie cum era 
atunci Arhiepiscopia Ohridei sau chiar Patriarhie cum se ridicase acum 
Moscova. Cert este că după înscăunarea lui leremia Movilă în tronul 
de Voievod al Moldovei şi după reînscăunarea lui Gheorghe Movilă 
în fruntea Bisericii Moldovene au început tratative mai ales cu locţii- 
torul de Patriarh ecumenic Meletie Pigas, Patriarhul Alexandriei, care 
din 1596 era la Constantinopol, pentru ridicarea Bisericii moldovene 
la o nouă treaptă de organizare bisericească, în care scop au mai în- 
[iintat o nouă Episcopie şi anume cea de la Huşi. 

La Moscova, în 1588, Patriarhul leremia П la cererile insistente ale 
conducătorilor Rusiei oscila dacă să ridice Mitropolia Moscovei la 
treapta de Arhiepiscopie ca si Ohrida sau direct la treapta de Patriar- 
hat, La începutul anului următor a ridicat Biserica Moscovei si a toată 
Rusia la treapta de Patriarhat, ráminind ca această ináltare să fie ra- 
tificată de un sinod viitor de la Constantinopol 12. 


10. N. Bălcescu; OD. cit, р. 193; Constantin C. Giurescu, ор. cit, p. 325 ; Istoria Bise- 
гісі Române, vol. 1, Bucureşti 1957, p. 403. 11. Ioan I. Nistor, op. cit, p. 37, 45—47. 

12. Pr, Niculae Serbánescu, La а 40-a aniversare a reinfiünjdrii Patriarhiei Ortodore 
Ruse, in «Ortodoxia», X (1958), nr. 1, p. 132; V. Niconov, La a 35-а aniversare a restabilirii 
Patriarhatului Bisericii Ortodoze Ruse, traducere de I. Iufu, în «Ortodoxia», V, (1953), nr. 2, 
р. 331. 

Si Ieremia Movilá solicita insistent patriarhului Meletie Pigas sá 
vină in Moldova. Rigorile corespondenţei, după cum am văzut cá erau 
fácute cunoscut de Meletie Pigas intr-o scrisoare cátre Mihai Viteazul, 
nu permiteau sá se spuná explicit pentru ce era poftit in Moldova, atit 
de insistent; ci se amintea mai mult apărarea dreptei credințe din Po- 
lonia. Dar din scrisorile: patriarhului Meletie Pigas atit către voievodul 
Ieremia Movilă cit si către Mitropolitul Gheorghe Movilă, deducem că 
era poftit pentru înălțarea Bisericii moldave la o treaptă superioară. 
Lucru ce s-a și făcut numai prin corespondenţă, ráminind ca ulterior 
faptul să fie ratificat de un sinod al Patriarhilor răsăriteni cum se pro- 
cedase şi pentru recunoaşterea Patriarhiei Moscovei. Astfel într-o scri- 
soare din 14 iulie 1597, patriarhul Meletie Pigas din Constantinopol 
scrie lui leremia Movilă, domnul Moldovei, că a primit scrisorile voie- 
vodului, îi înţelege mihnirea de a nu putea veni în persoană la Suceava 
dar este împiedicat, spune, «stie Dumnezeu» si credem cá era vorba 
chiar de greutăţile pe care le făceau turcii, îi arată interesul mare pe 
care-l poartă Ortodoxiei, atunci în pericol în Polonia dar si la Constan- 
tinopol, au împiedicări și-i cere voievodului ajutor material pentru cei 
lipsiţi de orice ajutor de la Patriarhia ecumenică, plini de nevoi, fără 
adăpost, în primejdii și supărări 13. 

Scrisoarea din 7 septembrie același an, a patriarhului Meletie Pigas 
adresată lui Gheorghe Movilă ca şi altele următoare sînt hotáritoare 
pentru ca Biserica Moldovei să fie ridicată la rangul de Arhiepiscopie, 
sigur autocefală, nu numai în sensul că Mitropolitul avea un număr de 
episcopi sufragani si se numea Arhiepiscop si în acest scop îi trimite 
lui Gheorghe Movilă insignele demnităţii noi, pe care le puriau numai 
Patriarhii răsăriteni apostolici : mantia cu patru riuri si сігја patriar- 
halá. Este constient cá evenimentul dacá n-a putut fi cinstit de insási 
prezenja patriarhalá la Suceava s-ar fi cuvenit ca aceste insiqne prin 
care se recunostea ridicarea Mitropoliei Moldovei la treapta de Arhie- 
piscopie autocefală să fie cinstit prin trimiterea unui Arhiereu, dar 
spune «că nu ne dă răgaz vremea care este grea. Tu, primind-o, cins- 
teste darul cu urare si binecuvintare si păstrează neatinsă comoara 
credinței ortodoxe... Să păstrezi poporul lui Dumnezeu în sfinţenie şi 
dreptate şi să-l ţii în dreaptă credinţă» 11. Acestea sint poveţe pe care 
Biserica mamă le dă unei Biserici proaspăt declarate autocefală. 

Ca într-o scrisoare din 3 noiembrie 1598 Meletie Pigas, locţiitor 
de Patriarh ecumenic, să-i scrie şi mai explicit noului Arhiepiscop 
Gheorghe Movilă al Moldovei : «Ne mulțumiți nouă prin cele ce scrieţi 
despre darul duhovnicesc ce am trimis Prea Sfintitului scaun al Mol- 
dovei pentru multa dragoste şi prea marea cucernicie atit față de in- 
durátorul Dumnezeu, cît si față de noi păcătoșii... Mantia împodobită 
cu patru poluri e prescrisă în lume numai pentru Patriarhii tronurilor 
apostolice... Dar tronul vostru fiind ridicat acum la rang de Arhiepis- 
copie, are de la noi pentru această demnitate aceste semne, adică man- 
lia patriarhală si cirja patriarhală. Căci, fiindcă prea cucernicul domn 


13. Hurmuzachi, tom. cit, p. 317. 14. Ibidem, p. 320—321. 

se luptá din tot sufletul pentru apárarea Ortodoxiei, e vrednic si de 
domnia lumeascá.. si demnitatea politică va fi însoţită deci de mărirea 
bisericească». Tot in această scrisoare, patriarhul Meletie spune cá tre- 
buie chibzuit ca să treacă ridicarea Mitropoliei Moldovei la rangul de 
Arhiepiscopie și printr-un sinod 15. 

Despre ţinerea acestui sinod vorbeşte în scrisoarea din 7 noiembrie 
1598 adresată lui Ieremia Movilă, de data aceasta de la Alexandria, 
unde se retrăsese de curînd, Spune că se bucură că pentru Arhiepis- 
copia Moldovei s-a hirotonit de curînd un nou Episcop pentru proaspăt- 
înființata Eparhie а Hușului. Si că mantia patriarhală și cîrja a tri- 
mis-o spre a fi dovadă și semn de mare cinste. Se gindește să convoace 
un sinod la Alexandria unde va chema pe ceilalţi Prea Sfinţiţi Patriarhi 
«sub cuvint cá au alte treburi din pricina temerii de afară (citeşte din 
cauza turcilor) dar în adevăr spre a împlini dorința voastră și a da con- 
sfințirea noastră» pentru Arhiepiscopia Moldovei 16. Acest sinod nu s-a 
mai ținut şi Arhiepiscopia Moldovei a rămas în continuare numai cu 
recunoașterea anterioară a patriarhului Meletie Pigas. Evenimentele 
care au avut loc si în părţile noastre n-au mai permis reluarea proble- 
mei, ca Arhiepiscopia Moldovei să fie recunoscută și de un sinod al 
Patriarhilor răsăriteni. 

Faptul că Mitropolia Moldovei a fost recunoscută ca Arhiepiscopie 
autocefală chiar numai de un Patriarh al Alexandriei, locţiitor al Pa- 
triarhului ecumenic, n-a fost trecut cu vederea de către contemporani 
si urmași, 

Bernardino Quirini Episcopul franciscan de Argeş scria în 1600, 
probabil în prima jumătate a anului, papei de la Roma că Arhiepiscop 
și Primat al Moldovei este Gheorghe Movilă, care sfințește pe episcopii 
săi sufragani și nu recunoaşte ca superior al său pe Patriarhul din 
Constantinopol sau pe alt patriarh din Răsărit ", La fel mentionau si 
alti călători străini în părţile noastre. Peste cîțiva ani francezul Char- 
les de Joppecout numea pe Anastasie Crimca «Patriarh al Moldovei» !%, 
Marele Varlaam al Moldovei la începutul Cărţii care se cheamă Rds- 
punsul împotriva Catehismului calvinesc se intitula «Arhiepiscopul 
Ţării Moldovei» !?. Dimitrie Cantemir pe baza celor ce știm din epoca 
lui Alexandru cel Bun, pe baza acestei recunoașteri din vremea movi- 
lestilor si pe baza tradiţiei noastre locale, vedea Biserica Moldovei in- 
dependentă in conducere ca si o Patriarhie. lar Mihai Eminescu în anul 
in care România şi-a dobindit independenţa de stat, in 1877, scria cá 
scaunul Sucevei a fost în vechime egal in rang și neatirnare cu Pa- 
triarhii 20, 

Жж 

În această situație canonică а găsit Mihai Viteazul, în mai 1600, 

Biserica Moldovei, plus lipsa lerarhilor care erau plecaţi cu Ieremia 


15. Ibidem, р. 821—322. 16, Ibidem, p. 322. 

l7. Călători străini despre Țările Române, vol, IV, Bucureşti, 1972, p. 37. 

18. Ibidem, p. 408. 

19. Augustin Z. N. Pop, Viața Mitropolitului Varlaam al Moldovei, in «Mitropolia Mol- 
dovei şi Sucevei», XXXIII (1957), nr. 10—12, p. 760. 

20. Mihai Eminescu, «Icoane vechi și icoane nouă», Bucureşti, 1974, p. 93. 

Movilă în Polonia. Marele voievod care lucra pentru independența Bi- 
sericii Ortodoxe Române pentru a consolida independența și unitatea 
Sfintului nostru asezámint, a chemat mai întîi pe Arhiepiscopul Gheorghe 
si pe episcopii sufragani din Polonia să vină și să-și reocupe scaunele 
în mijlocul păstoriţilor. Dacă cei poftiti n-au venit in Moldova, atunci 
Mihai Viteazul n-a ezitat să convoace un sinod ad-hoc care a declarat 
căzuţi din scaune pe Ierarhii care şi-au părăsit păstoriţii, a numit tem- 
porar, în locul Arhiepiscopului Gheorghe Movilă care avea insigne pa- 
triarhale, un Ierarh de același nivel canonic si anume pe Dionisie Rally- 
Paleologul, Arhiepiscop al Tirnovei și Exarh a toată Bulgaria, care la 
puțin timp a făcut să se aleagă episcopi pentru Roman și Rădăuţi, la 
Huși, neocupind locul pentru cá a primit răspuns de la Episcopul Ioan 
din Polonia că se va întoarce la păstoriţii sái *. La acest sinod ţinut la 
lași în vara anului 1600, pe lingă Dionisie Rally au mai participat Nec- 
tarie, Arhiepiscopul Ohridei, Mitropolitul Gherman al Chesariei lui 
Filip, Mitropolitul Teofan al Vodiniei, fostul Mitropolit al Moldovei 
Nicanor, care era retras la Agapia, Episcopii Petronie de Muncaciu și 
Efrem de Habru *2. 

Măsurile luate in viltoarea evenimentelor, în cea mai mare parte, 
aveau un caracter de provizorat si noi sinoade locale ortodoxe romá- 
ne trebuia să hotărască si încadrarea Bisericii moldovene in marea 
Biserică Ortodoxă Română, căreia îi treceau drepturile еі cistigate ріпа 
acum, treapta de Arhiepiscopie si demnitájile patriarhale. Trebuia ulte- 
rior să se hotărască cui revin atribuţiile de arhimitropolit al Ţării 
Româneşti de curînd alcătuite din cele trei provincii : Tara Românească, 
Transilvania si Moldova, şi dacă reședința lui rămine la lași şi ca Arhi- 
episcop cu insigne patriarhale sau se mută la Tîrgovişte, vechiul scaun 
al arhimitropolitului nostru care îl avea sufragan și pe Mitropolitul 
Transilvaniei si care după 1859, în calitate de Mitropolit Primat, îl avea 
sufragan pe Arhipăstorul Moldovei, sau conducătorul duhovnicesc al 
românilor ortodocşi, trebuia să stea la Alba Iulia unde domnitorul celor 
trei Ţări Românești începuse deja să-și stabilească reședința. 

* 


Henric IV, regele Franfei, scria despre Mihai Viteazul: «Se zice 
cá Románul este foarte tare si cá planurile sale cresc potrivit cu vic- 
toriile». Zicerea era adevărată. Mihai Viteazul era așteptat si chiar s-a 
gîndit la un moment dat că ar fi potrivit să dezrobeascá si ortodocşii 
oropsiti din Polonia 23. În același timp marele nostru voievod era in- 
sistent îndemnat și așteptat de sirbi, de bulgari si de greci pentru a-i 


21. N. Iorga, Studii și Documente, vol. IX, București, 1905, p. 31—34. 

22. D. Russo, Faima lui Mihai Viteazul în străinătate, în «Studii istorice greco-románe», 
opere postume, tom. I, Bucureşti 1939, p. 108; Al. Elian, Op. cit, p. 918; N. Iorga, Istoria 
lui Mihai Viteazul, Ed. cit. p. 343. 

23. Mihai Viteazul se gindea să pătrundă cu ostile in Polonia, folosindu-se de simpa- 
tiile pe care le avea în poporul acelei {агі spre a face o revoluţie, a răsturna craiul şi à pune 
pe altul care să asculte de el. Pentru îndeplinirea acestor planuri Mihai Viteazul avea în- 
demnul prin corespondenţă făcut de Patriarhul Constantinopolului, de mitropolitul ortodox al 
Kievului, de ţarul Moscovei si de regele Suediei. Scopul era să restabilească în Polonia drep- 
turile Ortodoxiei (N. Bălcescu, ор. cit., p. 279). 

elibera de tirania otomană. Grecii in special așteptau cu nerăbdare să 
asculte din nou dumnezeiasca Liturghie în Sfînta Sofia din Constanti- 
nopol **, ca un simbol văzut al restabilirii măririi bizantine de altă dată. 

Noi ne vom mărgini însă a vorbi numai de planurile lui Mihai 
Viteazul în cadrul Ţării Românești de curînd unificată prin cele trei pro- 
vincii: Tara Românească, Transilvania si Moldova. 

După unirea politică urma să aibă loc si desăvirşirea unităţii bise- 
riceşti și sub cirmuirea unui singur conducător duhovnicesc peste toţi 
credincioșii români ortodocși. 

În privinţa unirii administrative de stat a celor trei provincii pu- 
tem spune că deja incepuse a se contura acest fapt de mare însemnă- 
tate naţională prin aceea că Mihai Viteazul rezolva deja toate proble- 
mele privitoare la întreg teritoriul românesc. Rinduise și dregători care 
aveau aceeași demnitate într-o provincie si în alta. De exemplu, Teo- 
dosie Rudeanul numit logofăt al Ţării Românești îndeplinea această 
funcție si pentru Transilvania. Sau același demnitar de stat avea func- 
lie de înaltă răspundere și într-o provincie si în alta, ca Mihalcea 
Caragea care era numit mare ban al Ţării Românești si însărcinat cu 
puteri depline pe lingă staturile si ordinele Transilvaniei ; sau sfetnici 
credincioși dintr-o provincie care aveau înalte slujbe în celelalte pro- 
vincii ca dregători ai Țării Româneşti: postelnicul Preda Buzescu, 
marele postelnic Stoichiţă din Strimba, Petre Grigorovici Armeanu, 
rinduiţi pircálabi în cetățile mai importante din Transilvania; sau pîr- 
călabul ardelean numit în fruntea conducerii Sucevei, sau la laşi, Marcu 
fiul lui Petru Cercel si alții. 

După cum a remarcat Nicolae lorga, ideea unei singure domnii la 
Mihai Viteazul se înfipsese atunci deplin în mintea lui şi el trecea a- 
ceastá idee si pe noua sa pecete. «Mihai realizase acum visarea iubită 
a voievozilor celor mari ai românilor, zice Nicolae Bălcescu. Acum ro- 
тали! s-a înfrățit cu românul, si toţi au una și aceeași patrie, si una si 
aceeași cirmuire naţională, astfel precum ei n-au fost din vremurile 
uitate ale vechimii. Statul acesta nou are hotare naturale de minune... 
el e destul de puternic, pámintul sáu binecuvintat de Cer... locuitorii 
541 numeroși și în mare parte omogeni... El poate trăi, a sta de sine... 
Mihai avea destulă înțelegere spre a constitui acest stat... Dar spre a 
așeza bine temeliile şi a urca temelia acestei zidiri prea grabnic făcută, 
ii trebuia vreme, şi vremea ii fu lipsă» *5, 

Paralel sau după terminarea unificării administrative a celor trei 
provincii româneşti trebuia să se desfășoare logic si unificarea biseri- 
cească a tuturor românilor ca urmare a canoanelor apostolice şi ale 
sinoadelor ecumenice *t, urmind tradiţia deja tradusă în fapt de popoa- 


24. D. Russo, op. cit, p. 104, 118—119; N. Iorga, op. cit, p. 293—294. 

25. N. Bălcescu, ор. cit, p. 286—289. 

26. Canoanele. prevăd ca fiecare Biserică Autocefalá să albă în frunte un întiistătător de 
care să depindă ceilalţi ierarhi și cu care impreună, in chip sinodal, să diriguiascá proble- 
mele bisericeşti. Intlistátütorii Bisericii Ortodoxe au avut mai inti numirea de simplu episcop. 
Pe urmă, incepind cu secolul IV, s-a numit arhiepiscop-mitropolit, ca în secolele V—VI, pentru 
cinci scaune apostolice, Roma, Constantinopol, Alexandria, Antiohia şi Ierusalim, să se folo- 
sească termenul de Patriarh, adică cel dintii dintre párinti. Ulterior, după cum am văzut, s-au 


rele ortodoxe vecine : bulgari ?', sirbi?? şi ruși 9, Urma. ca Biserica Or- 
todoxá. Románá cu o singurá conducere unificată pentru toate cele trei 
provincii să: aibă în frunte pe unul. dintre ierarhii ei cu titlu de patriarh 
și să fie recunoscută ca soră de toate celelalte patriarhate si- Biserici 
ortodoxe. autocefale 3. După formarea statului unitar român, în 1918, 
a început să se pună în discuţie din ce în ce mai mult înfiinţarea Patri- 
arhiei románe si s-a spus pe drept cuvint cá: «Probabil Mihai Vitea- 
zul, care în calitatea sa de domn al celor trei Ţări Române acordase 
atenţie deosebită si chestiunei de organizare bisericească nu ar îi ezi- 
tat a desávirsi organizarea. aceasta prin crearea Patriarhiei Române, 
dacă destinul i-ar fi îngăduit timpul necesar pentru consolidarea uni- 
(411 naţionale publice» ?!, 


organizat si alte Biserici naţionale în Patriarhal, Canonul 34 apostolic preveds* cá episcopii fie- 
cărui neam să deopindà de un ierarh intiistátátor care nimic să nu tacă fără știința tuturor. 
Ideea se repetă subliniind anumite aspecte în mai multe canoane ulterioare si anume : Canonul 
6 al Primului Sinod ecumenic ; Canonul 8 al Sinodului III Ecumenic ; Canonul 28 al Sinodului 
IV Ecumenic: Canonul 9 al Sinodului local din Antiohia (vezi Scrierile părinților apostolici . . 
vol. I, 1927, p. 273 ; Pr. Prof. Liviu Stan, Har și jurisdicție, în «Studii Teologice», XXII (1970), 
nr. 1—2, p. 15 ; Pr. dr. D. G. Boroianu, Consideraţii pentru ridicarea Bisericii noastre la rangul 
de Patriarhie, la Arhim. Tit Simedrea, Patriarhia Românească. Acte si documente, Ediţie com- 
pletă, Bucureşti, 1926, р. 115—116). 

21. În istorie se cunoaşte cá în anul 1234 cînd s-a încheiat o alianță militară între Ioan 
Asann II si împăratul loan Duca Vatadzis îndreptată impotriva imperiului latin de Constan- 
tinopol, ţarul bulgar a pus condiţie ca să se recunoască ridicarea Arhiepiscopiei de la Tir- 
novo la rangul de Patriarhat. Patriarhul Gherman cu sediul atunci la Niceea, prin cores- 
ponden(á a solicitat consimțămintul ceigrlalà trei patriarhi ortodocşi și а satisfăcut cererea 
Bisericii bulgare recunoscind pe Arhiepiscopul Ioachim al Tirnovei ca Patriarh al Bulgariei 
în anul 1235. Patriarhia bulgară şi-a adus contribuţia sa în apărarea Ortodoxiei opunindu-se 
cu hotărire Unirii de la Lyon din anul 1274, şi-a păstrat independența pină 1а sfirgitul seco- 
lului XIV, cind şi-a încetat existenţa, eparhiile ei fiind supuse din cauza turcilor Constanti- 
nopolului (Ierod, Epifanie Norocel, Patriarhia bulgară de Tirnovo între anii 1235—1393, ín 
«Studii Teologice» XVII (1966), nr. 3—4, p. 152—159). 

28. In Serbia, Biserica Ortodoxă s-a ridicat la treapta de Patriarhat sub țarul Ștefan 
Dusan în anul 1346 si a fost recunoscută de Patriarhia din Constantinopol in anul 1375, cu 
reședința la Ypek, primul Patriarh fiind Ioanichie II. Această Patriarhie a dăinuit pină 
în anul 1459, cind Mohamed II transformă Serbia in provincie turcească, iar eparhiile aces- 
tei Patriarhii depind mai departe pentru o bucată de vreme de Ohrida (Diac. Lector Ioan 
Pulpea, Bisericile Ortodore cu specială privire asupra Bisericii Ortodoxe Ruse, în «Studii 
Teologice» I, (1949), nr. 1—2, p. 80; Silviu Anuichi, Patriarhia de Peci între anii 1557—1766, în 
«Studii Teologice», XIV (1962), nr. 7—8, p. 430—431 ; Scrisoarea Patriarhului Dimitrie al Con- 
stantinopolului din 20 mai 1921, publicată de Arhim. Scriban, in «Biserica Ortodoxă Ro- 
mână», XL (1922), nr. 12, p. 243—245; si V. Anania, Scurtă prezentare istorică a Bisericii Orto- 
dore Sirbe, în «Ortodoxia», XVIII (1966), nr. 2, p. 308). 

29, Despre înființarea Patriarhiei din Moscova am vorbit în paginile de mai sus, Men- 
tionàm cá a fost înființată la sfirşitul secolului XVI, cind Rusia а ajuns la mare înflorire 
şi 51-а cîştigat un loc de mare putere іп Europa (Pr. Niculae Șerbănescu, La a 40-а ani- 
versare a reinţiințării Patriarhiei Bisericii Ortodoxe Ruse, in revista citatá, p. 132; Propunere 
pentru modificarea legii Sfintului Sinod, in «Ortodoxul», III (1882), nr. 5, p. 156—157). 

30. Uneori chiar Patriarhii de Constantinopol vázindu-se strimtorati de turci indemnau 
pe principii ortodocși să-şi organizeze bine Bisericile din (ara lor şi chiar să le ridice la 
treapta de Patriarhat. Este cunoscut cazul cind Patriarhul ecumenic Ghenadie порах dádea 
indicaţii țarului sirb în legătură cu Patriarhia acestei ţări. 

31. Este de reținut faptul că chiar împăratul Napoleon se gindea să așeze un patriarh 
în capitala Franţei, la Paris (cf. Pr. dr. Lupaș, Patriarhia românească, în «Societatea de 
mîine», II (1925), пг. 1—2 din 4—11 ianuarie, Cluj, reprodus de Arhim. Tit Simedrea in op. cit., 
p. 16; Idem, Cuvint ținut în adunarea deputaților, ședința din 17 februarie 1925 cind s-a 

Pe baza principiului independenţei politice s-au înfiinţat după patri- 
arhiile ortodoxe apostolice, patriarhiile din Georgia, Bulgaria, Serbia și 
Rusia *. Acest principiu în chip firesc urma să se aplice si în Biserica 
Ortodoxă Română din vremea lui Mihai Viteazul, dacă timpul ar fi 
îngăduit, desávirsind calitatea de arhimitropolit а arhipăstorului Ţării 
Românești și dreptul de curînd dobindit al Mitropoliei Moldovei de a fi 
ridicată la treapta de arhiepiscopie, intiistátátorul ei purtind insignele 
demnității patriarhale, У 

La sfirsit putem spune cá Міћаі Viteazul inainte de luptele sale 
victorioase poate si in timpul acestora si dupá ele a gásit timpul cuvenit 
să asculte sfaturile sfetnicilor săi înţelepţi printre care si arhimitropo- 
litul Eftimie de la Tîrgovişte, arhiepiscopul Dionisie Rally-Paleologul, 
episcopul Luca al Buzăului și glasul conștiinței sale rinduind în deplină 
îndependenţă tot ce era necesar pentru Biserica Ortodoxă Română în 
acel moment: alegerea, consacrarea și înscăunarea arhipăstorului Ţării 
Românești fără aprobarea sau înștiințarea prealabilă a altui scaun arhie- 
resc; supunerea olicială a Bisericii Ortodoxe din Transilvania arhimitro- 
politului de la Tirgoviște ; luarea în vara anului 1600 a măsurilor urgente 
care se impuneau în Moldova pentru conducerea Bisericii strábune. 


Concludem că dacă timpul i-ar fi fost favorabil în ceea ce priveşte 
durata, Mihai Viteazul ar fi desăvirșit organizarea superioară a Bise- 
ricii Ortodoxe Române în treapta de Patriarhat aşa cum Biserica Orto- 
doxă Rusă realizase atunci această desávirsire de organizare canonică. 
Noi, din fericire, avem chiar vechimea apostolică a creştinismului prin 
strămoșii nostri traco-geto-daci si romani, care au sorbit glasul Evanghe- 
liei din gura corifeilor creştinătăţii : Sfintul Apostol Andrei cel întîi che- 
: mat, Sfintul Apostol Petru și Sfîntul Apostol Pavel. Creștinismul nos- 
tru cu întinse rădăcini apostolice avea deja vigoarea pilduitoare a trăi- 
rii nealterate a dumnezeiestii învățături pe o durată de un mileniu si 
jumătate și mai ales în secolele XIV, XV si XVI pînă atunci ca si in 
continuare se arătase sprijinitor principal al Ortodoxiei ecumenice piná 
în cele mai îndepărtate zări ale lumii. 

Astăzi la 375 de ani de la epoca mai înainte evocată, din fericire 
ceea ce n-a putut dăinui atunci, ceea ce nu s-a putut împlini atunci, 
astăzi este împlinit si va dăinui în veșnicie: unitatea moral-politică a 
poporului român care trăieşte astăzi într-o ţară liberă şi independentă 
şi stápiná pe destinele sale, Biserica Ortodoxă Română, organizată în 
Patriarhat de acum o jumătate de secol, isi cáláuzeste clerul si credin- 
ciosii pe calea sprijinirii noilor înfăptuiri ale poporului nostru. 


discutat și aprobat legea pentru inființarea Patriarhiei române, publicat de Arhim. Tit Sime- 
drea, in op. cit., p. 23). 

32. Zotu, Biserica autocefald din Elada, in «Biserica Ortodoxă Română», VII (1883), nr. 1, 
р. 13; Memoriu facultății de teologie din Cernâuţi, publicat de Arhim. Tit Simedrea, 1n 
op. cit, p. 21. 

Fig. 2. — Eftimie, Arhiepiscopul Ţării Româneşti din vremea lui 
Mihai Viteazul (Detaliu din fresca executată de pictorul Vasile 
Rudeanu în Palatul patriarhal — Bucureşti) 

Fig. 3. — loan de la Prislo 


Mihai Viteazul (Fresc 


Fig. 4. — Gheorghe Movilă, arhiepiscopul Moldovei (Detaliu din 
fresca de la Minăstirea Suceviţa) 

Fig. 5. — Chipul marelui voiev 
sticlă, reprezentind pe Sfîntul st 


od Mihai Viteazul, zugrăvit pe icoanele de 
rateg Teodor cel Viteaz, conducător de osti 


